Dosrius Ràdio - El Portal d'informació de Dosrius: Poesia i +. Jaume C. Pons Alorda / Xarim Areste. Diumenge 8 de juliol al Pou de Glaç de Canyamars\nPoesia i +. Jaume C. Pons Alorda / Xarim Areste. Diumenge 8 de juliol al Pou de Glaç de Canyamars\nJaume C. Pons Alorda (Caimari, 1984) ja és per mèrit propi un dels noms indiscutibles de la poesia catalana actual. Autor ingent i entusiasta de la paraula —també de la dels altres—, després de la trilogia de Tots els sepulcres acaba de publicar Era, un poemari celebrat del qual oferirà una tria en una lectura que promet ser plena de vitalitat eufòrica i incontinent, èpica i majestàtica. Era, com el seu títol, és un llibre polisèmic i polièdric, un enigma només apte per als curiosos que es deixin endur pel vendaval que és Pons Alorda, que no es limita a escriure i recitar la seva poesia, sinó que també excel-leix com a agitador poètic en tots els àmbits.\nCom a traductor destaca la seva traducció de Fulles d’herba, de Walt Whitman (Edicions de 1984, 2014). També ha publicat, entre d’altres, el dietari de rodatge Apocalipsi uuuuuuuuaaaaaaa (Comanegra), fet a partir del seguiment del rodatge del film Història de la meva mort d’Albert Serra.\nXarim Aresté és un virtuós de les paraules i un poeta de la guitarra. Després de col-laborar amb artistes com Maika Makovski, Paul Fuster, Sanjosex, Pascal Comelade i Josele Santiago, entre molts d’altres, i liderar els enyorats Very Pomelo, actualment es concentra a defensar el seu projecte personal, signat amb nom i cognom. Si amb l'anterior disc, La rosada (2015), va rebre el Premi Enderrock al millor disc de pop-rock, amb el recent Polinèsies (2017) ha estat premiat amb el MIN al millor disc en català de 2017.\nLes seves cançons suposen un viatge per un univers alhora íntim i col-lectiu en què cada cançó és una illa formada per mil illes diferents. A banda de la seva producció musical, és autor també del llibre de poemes Catacumba umbilical (66 RPM Edicions, 2015), a quatre mans amb l’il•lustrador Joan Garau. Aquesta vegada tocarà acompanyat d’una banda que farà esclatar enmig del bosc les cançons i els poemes d’Aresté


Ingressa a presó després de ser detingut per robatoris a Balaguer en dues ocasions el mateix dia La República\nACN Balaguer.-Els Mossos d’Esquadra van detenir el dia 28 de juny dos homes, de 34 i 32 anys, ambdós veïns de Balaguer, com a presumptes autors d’un delicte de robatori […]\nACN Balaguer.-Els Mossos d’Esquadra van detenir el dia 28 de juny dos homes, de 34 i 32 anys, ambdós veïns de Balaguer, com a presumptes autors d’un delicte de robatori amb força a l’interior de vehicle. Poc després de quedar en llibertat, el detingut de 34 anys va tornar a ser detingut en aquesta ocasió com a presumpte autor de dos robatoris amb força. En concret, en dues torres de la partida Horta d’Amunt de la capital de la Noguera, en una de les quals els lladres no van aconseguir entrar. L’home, amb nombrosos antecedents, va passar dilluns a disposició del jutjar d’instrucció en funcions de guàrdia de Balaguer, que va decretar el seu ingrés a presó.\nEl primer fet va tenir lloc cap a les cinc de la matinada de dissabte a diumenge. Una patrulla dels Mossos va detectar la presència de dues persones, conegudes policialment, mirant l’interior dels vehicles en una zona d’aparcament de l’hospital del carrer Gregori Gallego de Balaguer. En arribar una segona patrulla, va sorprendre just quan forçaven un dels vehicles amb unes tisores de metall. Tot i intentar fugir corrent van ser detinguts per la temptativa de robatori. Un cop finalitzades les diligències, diumenge al matí van passar tots dos a disposició judicial al jutjat de Balaguer. L’autoritat judicial va decretar la seva llibertat amb càrrecs. A dos quarts de vuit de la tarda, els Mossos van rebre una trucada informant d’un robatori en una torre rural de la partida Horta d’Amunt de Balaguer. Mentre els agents s’hi adreçaven també van rebre un segon avís d’una altra torre propera a la primera. En una de les torres els lladres no van poder-hi entrar i, a l’altra van sostreure, entre altres objectes, dues escopetes, segons va explicar el propietari. Seguidament, els agents van observar un vehicle estacionat, en un camí proper de la torre, ocupat per tres persones. En apropar-s’hi un dels ocupants va sortir corrents amagant-se en un camp de conreu. Els mossos van veure que era l’home detingut aquell matí. Van identificar les altres dues persones, les quals van manifestar que havien pujat a recollir-lo i que no tenien res a veure amb cap robatori. Als pocs minuts va retornar al lloc el fugitiu i la policia va localitzar els objectes que havia sostret i amagat al camp de conreu: dues escopetes, un martell, guants, una lot i un cartutx. Davant les evidències els agents el van detenir com a presumpte autor d’un delicte de robatori amb força. Els Mossos mantenen la investigació continua oberta i no es descarta que el detingut estigui implicat en altres fets delictius


Vota per Plàncton als Premis Medi Ambient 2015 – Plàncton, Divulgació i Serveis Marins\nVota per Plàncton als Premis Medi Ambient 2015\nNecessitem la vostra ajuda!! Ens han proposat com a candidates al Premi Medi Ambient 2015 de la Generalitat de Catalunya en la modalitat “Iniciatives en l’àmbit temàtic del medi ambient i el turisme”.\nSols cal que entreu i voteu en 2 segons el nostre “Snorkel a l’Ametlla de Mar, de Plàncton, Divulgació i Serveis Marins“. Teniu temps per a votar fins el 22 de maig.\nPodeu votar a: https://es.surveymonkey.com/s/VV59RSX\nL’snorkel (o immersió lleugera) al municipi de l’Ametlla de Mar és la nostra activitat estrella durant l’estiu, i consisteix en sortides al mar amb ulleres i tub de busseig guiades per un/a oceanògraf/a o un/a biòlog/a marina, en les quals el turista, ja sigui local o estranger, individual o en grup, descobreix la fauna i flora marina així com les coses que fan especial la costa calera. L’estiu del 2014 van passar per aquesta activitat més de 430 persones de 14 nacionalitats diferents, a banda de 235 escolars, que ara ja saben que les costes de l’Ametlla de Mar tenen el prat de posidònia més extens de Catalunya o que hi ha altres animals al mar a banda de peixos «en general» i taurons, ja que a Plàncton fem èmfasi en la vida no tant coneguda, com serien les esponges, cucs marins, algues, etc., i en les curiositats de les espècies.\nA banda de les explicacions sobre fauna i flora, durant el brífing inicial expliquem amb especial èmfasi recomanacions de com fer la sortida lo més sostenible possible, per a reduir al mínim la petjada de l’activitat i l’impacte, en aquest cas, sobre el medi marí. És un tema tant important per nosaltres que no fem servir aletes per a no aletejar sobre els fons de roca sobre els que passem amb els turistes, i no es permet tocar gairebé cap animal o planta. A més, recomanem als turistes molt encaridament, que si no és totalment necessari, no es trepitgin ni es posin dempeus sobre les roques per a no destruir les algues, ni agafin les restes de petxines trobades a la platja ja que les restes de petxines tenen un reciclat al mar en un futur per part d’altres organismes. Totes les recomanacions van acompanyades d’explicacions coherents i raonables que són recordades pels i les guies durant la sortida, ja un cop dins de l’aigua.\nGràcies per avançat si ens has votat!!!\nAurora Requena\t2017-07-12T14:44:10+00:00\nAbout the Author: Aurora Requena\nSóc una biòloga amant del mar des de petita


El dia 3 de juny, tindrà lloc la Fira d’Herbes Remeieres i Productes Artesans de Vilanova de Sau.\nEnguany serà la XXVII edició de la Fira i la Comissió Organitzadora, continuant amb la línia d’altres anys, ha organitzat paral·lelament al mercat i als actes culturals de caire popular, una ruta botànica i xerrades relacionades amb el món de les plantes aromàtiques, medicinals i condimentaries.\nSi esteu interessats en participar a la Fira caldria que féssiu arribar el Full d’Inscripció adjunt, degudament omplert amb una descripció de la vostra activitat i la fotocòpia del DNI, de la carta d’artesà o de la llicència fiscal.\nLa documentació s’ha d’enviar per correu o e-mail a:\nComissió Organitzadora – Herbolari de Sau\nC/ Santa Maria, 5 – 08519 Vilanova de Sau\nFax : 93 884 71 04\ne-mail : fira@herbolaridesau.com\nA partir del 22 d’abril de 2018 donarem resposta a la vostra sol·licitud. En cas de ser afirmativa us facilitarem el número de compte on haureu de fer un ingrés de 40 €. Amb aquests diners disposareu de:\nEspai reservat per a muntar la vostra parada\nEsmorzar (màxim dues persones)\nDinar (màxim dues persones)\nDarrera actualització: 05/03/2018 18:59\nLa fira és realitza anualment al municipi, on hi ha parades d’herbes remeieres i productes artesans, a més d’un programa d’activitats paral·leles: una ruta botàni...\nCarta informativa Fira Herbes 2018\n[PDF - 135,09 KB]\nFull inscripció Fira Herbes 2018\n[PDF - 171,4 KB]


Tapa't de tapes: Una tarda amb Ferran Adrià\nEls blogs de Cuina Generosa i Tapa't de tapes, han tingut l'oportunitat, juntament amb altres amics bloguers gastronòmics, de veure des de dins el BulliLab, l'espai de creació de la Bullifoundation de Ferran Adrià, situat al carrer Mèxic de Barcelona. La Fundació, finançada íntegrament amb fons privats, acull dos projectes principals, elBulliLab i elBulli1846, aquest últim situat a la Cala Montjoi de Roses i que deu la xifra al número de plats total que es van servir al restaurant El Bulli mentre va ser obert.\nEl BulliLab acull un novedós projecte dissenyat pel prestigiós xef i millor cuiner del món, Ferran Adrià. Els bloguers van poder gaudir d'una visita per l'espai, presentat pel mateix Adrià i explicat pel director del BulliLab, Gabi Beltrán. "Ens van parlar del què fan allà, que és tot el que té a veure amb la restauració gastronòmica". Els llocs de treball que s'ocupen són, actualment, uns 60, i van flucturant, "ja que comptem amb becaris, voluntaris i gent contractada", explicava Beltrán.\n"Menjar coneixement per alimentar la creativitat", apunten des del BullLab. I per aconseguir-ho, fan servir una metodologia que han anomenat 'Sapiens', a partir de la qual estudien i investiguen tots els processos que intervenen en un aliment, en un producte, en una experiència gastronòmica. "Tenim presents el procés creatiu, reproductiu, esperiencial, de màrqueting, venda, organització... i en fem una anàlisi", apuntava Beltrán.\nEl BulliLab intenta comprendre el vessant teòric de la restauració gastronòmica amb un objectiu: ordenar tot el coneixement que tenim a l'abast per conèixer més bé les coses. Per aconseguir-ho, l'equip es forma per persones que s'allunyen de l'àmbit de la restauració: "Tenim recolzament acadèmic d'historiadors, científics, artistes, cuiners, és clar... per exemple, ara col·labora amb nosaltres L'Eudald Carbonell, arqueòleg".\nFerran Adrià: "Volem saber què s'ha fet per saber que no s'ha fet". El BulliLab és un laboratori expositiu en constant transformació. S'estudien les eines i tècniques primitives, en tres àmbits: les hipòtesis, el teòric i les que es poden comprovar i són segures. "Intentem saber quines tècniques s'utilitzaven per servir i degustar el menjar, per exemple", apuntava Beltrán.\nAl BulliLab no hi ha fogons, sinó plafons on s'estudien i es proposen diverses hipòtesis, plantejaments, idees, propostes... Treballen sobre diversos projectes per decodificar els processos d'una disciplina i analitzar la història des d'una perspectiva creativa i evolutiva.\n"Trenquem amb el que pensem que és de tota la vida, com per exemple, els canelons de l'avia... perquè si hi pensem, el caneló és italià i la beixamel és francesa... aleshores, podem dir que és un plat tradicional català?", interrogava Ferran Adrià.\nProbablement, el primer llibre on es veuran plasmades es dirà L'orgigen de la cuina. De fet, ja s'ha fet una primera publicació específica per a professionals titulada La mise en place i també s'ha presentat, recentment, el llibre Te cuento en la cocina, en el que Ferran Adrià ofereix més de 60 receptes fàcils, creatives i molt màgiques per elaborar en família.\nMònica Tarradellas 18 de maig de 2016 a les 18:28\nVa ser una gran tarda! Petonarros!


Hirschen Backpacker-Hotel & Pub Schwyz Suïssa - Ofertes d'hotels amb els MILLORS DESCOMPTES EN LÍNIA\nHinterdorfstrasse 14, Schwyz, Schwyz, Suïssa, 6430 - Veure al mapa\n"L'accueil sympa L'animation du bar"\nBarri Schwyz Llac dels Quatre Cantons\nPer als viatgers què vulguin captar les imatges i els sons de Schwyz, Hirschen Backpacker-Hotel & Pub és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hirschen Backpacker-Hotel & Pub asseguren una estada plaentera als seus clients. Les carecterístiques més important de l'hotel inclouen restaurant, premsa, visites turístiques, servei de bugaderia, bar.\nA més, totes les habitacions ofereixen una gran varietat de comoditats com ara aparell de televisió, plat de dutxa, bany compartit per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), esquí, jardí, esports d'aigua (no motoritzats). Descobreixi una encantadora mescla de servei profesional i ampla gama de característiques a Hirschen Backpacker-Hotel & Pub.\nTots els tipus de viatgers (114) Parelles (25) Viatgers en solitari (60) Famílies amb infants petits (7) Famílies amb infants grans (1) Grups (21)


Preinscripció al curs específic per a l'accés als cicles de grau mitjà. Departament d'Ensenyament\nPreinscripció al curs específic ...\nPreinscripció al curs específic per a l'accés als cicles de grau mitjà\nFer la preinscripció 10120 - 10120-cursos-especifics-fp Departament d'Ensenyament\nEls cursos de formació específics per a l'accés als cicles de grau mitjà impartits en centres i aules de formació d'adults segueixen el calendari, els criteris d'admissió i el procediment establerts per a aquests ensenyaments.\n- cursos impartits en centres i aules de formació d'adults: del 18 al 26 de juny de 2018\n- resta de cursos: del 2 al 6 de juliol de 2018\nAbans del 22 de juny de 2018, cada centre publica al seu tauler d'anuncis l'oferta de places, la data, hora i lloc del sorteig per obtenir el número de desempat, les dates de publicació de la llista de sol·licituds de preinscripció al centre amb la puntuació provisional, el termini per presentar una reclamació, la llista de sol·licituds amb la puntuació definitiva, la llista d'alumnes admesos i el període de matrícula, que ha de ser, com a mínim, de 5 dies hàbils.\nEn tots els casos, cal presentar:\noriginal i una fotocòpia del DNI, NIE o passaport del sol·licitant. Si es tracta d'estrangers comunitaris, document d'identitat del país d'origen.\nLes persones menors d'edat també han de presentar:\noriginal i fotocòpia del llibre de família o altres documents relatius a la filiació. Si està en situació d'acolliment, la resolució d'acolliment del Departament de Treball, Afers Socials i Família,\noriginal i fotocòpia del DNI del sol·licitant (pare, mare, tutor/a o guardador/a de fet) o de la targeta de residència on consta el NIE si es tracta de persones estrangeres.\nAtès que les sol·licituds s'ordenen segons les qualificacions obtingudes els tres primers cursos d'ESO, cal presentar també el certificat de la qualificació mitjana obtinguda en aquests cursos.\nPoden accedir al curs de formació específic les persones que no compleixen els requisits d'accés als cicles de grau mitjà i, com a mínim, tenen 17 anys l'any d'inici d'aquest curs.\nNo hi ha taxes associades al tràmit de la preinscripció.\nEn els centres dependents del Departament d'Ensenyament la matrícula pot requerir l'ingrés del preu públic que s'estableixi.\nPas 1 Preinscriure's\nDes de 18.06.2018 fins al 26.06.2018\nDes de 02.07.2018 fins al 06.07.2018\ncursos impartits en centres i aules de formació d'adults: del 18 al 26 de juny de 2018\nresta de centres: del 2 al 6 de juliol de 2018\nSol·licitud de preinscripció [574,56 KB ]\nLa sol·licitud de preinscripció es formalitza i es presenta als centres demanats, junt amb la documentació acreditativa (la presentació de més d'una sol·licitud a centres diferents no implica duplicitat).\nEn les dates que cada centre estableix publica al seu tauler d'anuncis les llistes de sol·licituds amb la puntuació i la llista d'admesos al centre.


Art Hostel Squat Saint Petersburg Rússia - Ofertes d'hotels amb els MILLORS DESCOMPTES EN LÍNIA\nKolomenskaya Street 7, Districte de Tsentralny, Saint Petersburg, Rússia - Veure al mapa\nBarri Districte de Tsentralny Districte de Tsentralny Districte de Tsentralny Districte de Moskovsky Districte de Tsentralny Districte de Admiralteysky Illa Vasilievsky Districte de Tsentralny Districte de Tsentralny Districte de Tsentralny\nSituat en el cor de Districte de Tsentralny, Art Hostel Squat Red Cat és un lloc ideal des d'on descobrir Saint Petersburg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Museu del Pa, Museu Àrtic i Antàrtic, Museu Dostoevsky.\nArt Hostel Squat Red Cat també ofereix moltes instal.lacions per enriquir la seva estada a Saint Petersburg. Els clients de l'hotel poden gaudir de recepció 24 hores, express check-in/check-out, transport hotel/aeroport, servei de bugaderia, biblioteca.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, llits extrallargs (> 2 metres), ventilador, reproductor de DVD/CD a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Saint Petersburg, faci de Art Hostel Squat Red Cat la vostra llar.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Art Hostel Squat de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (160) Parelles (40) Viatgers en solitari (71) Famílies amb infants petits (4) Famílies amb infants grans (4) Grups (41)


UCRONIES: A Iniciativa estan fets un embolic\nEls qui ens dediquem a la docència sabem que hi ha una manera definitiva de saber si es domina un tema: sintetitzar-lo, dir-lo i que t’entenguin a la primera. Si ho saps dir amb poques paraules i no cal repetir-ho, ho saps; si no, no ho saps. Doncs bé, Iniciativa no se sap la lliçó. Perquè postular consultes amb quatre opcions (autonomia, federalisme, confederalisme, independència) és no saber sintetitzar, i per tant és embolicar la troca, impedir cap gestió dels resultats i blocar l’autodeterminació.\nSi els amics d’Iniciativa dominessin el tema (i doncs sabessin resumir-lo i fer-lo entenedor), capirien que el confederalisme només es pot exercir des de la independència, i que la presència de l’Estat català a la Unió Europea du implícita la confederació amb Espanya. I capirien també que el federalisme és una forma indeterminada de la dependència, ço és, una variant estilística del que ara patim patam patum... Ai, que em faig un embolic! Això deu ser la dolcesa de la Camats, que em fa perdre l’oremus.\nPublicat per Joan Calsapeu a 8:15\nNo els ho diguis tot això, que et desembarcaran i deixaran de ser tan dolços!\n12 d’abril de 2011 a les 9:19


Marketing Intelligence en l’era de les dades : ESADE Alumni Magazine\nConèixer les necessitats, expectatives i comportaments del client aporta ‘insights’ clau que permeten construir millors experiències, productes i serveis. I en aquest sentit, el Marketing Intelligence pot servir-se de les dades per prendre decisions estratègiques més encertades. Per això, és bàsic saber situar el consumidor al centre de la presa de decisió de les organitzacions.\nEl Programa de Continuïtat d’Esade Alumni «Marketing Intelligence: claus per competir i accelerar organitzacions en l’era de les dades», a càrrec de Borja Martín, col·laborador acadèmic del Departament de Màrqueting d’Esade, va analitzar els factors essencials relatius a les estratègies de Marketing Intelligence, la tecnologia per desenvolupar-les, les anàlisis de dades, la visualització i el design thinking.\nMés capacitats amb informació del consumidor i amb més eines que mai, els professionals del màrqueting han de ser cada vegada més influents en un entorn canviant. Durant la seva presentació, Borja Martín, que és director d’Estratègia de Dades & Insights a Bismart, ha destacat que és la primera vegada en la història que les marques s’enfronten a 6 tipus de consumidors diferents corresponents a 6 generacions que comparteixen productes i serveis: «L’envelliment poblacional, la redefinició de valors i conceptes, el relativisme, la usabilitat, la immediatesa, la tecnologia… són factors que converteixen els processos de compra en realment complexos», va destacar l’expert, que va assenyalar diverses consideracions a tenir en compte.\nPer establir un pla de Marketing Intelligence hem de tenir clar que l’organització aposta per això: «Si no ho fa, quan arribi a tots els departaments morirà per no poder aplicar-se». Així doncs, els objectius han d’anar alineats amb els objectius de l’organització.\nHem de disposar d’un set de mètriques que expliquin, des de la perspectiva qualitativa i quantitativa, el comportament del mercat i dels clients. «Els departaments de Màrqueting disposen d’una infinitat de tecnologies al seu abast. Com podem apreciar al Martech 5000, hi ha 7.040 solucions tecnològiques que compleixen un ampli rang d’objectius. Però no només és una qüestió de tecnologia, sinó de qui pilota el procés i com el pilota. Perquè la tecnologia automatitza moltes funcions de coneixement del consumidor, però especialistes en Marketing Intelligence no n’hi ha tants», va comentar Martín.\nLa veu del consumidor ha de ser un dels pilars de les estratègies de marketing data. L’objectiu és entendre molt bé quin és el meu client, el buyer persona, fer un mapa d’empatia a partir del customer journey i una proposta de valor. Llavors, estarem preparats per definir amb quines eines tecnològiques obtindrem millors rèdits i valor de les dades. «Però posar al consumidor al centre de decisions de la companyia, integrar-lo en els procediments, no és quelcom aïllat. Ha de portar-se amb una sistemàtica de treball continuat, d’acord amb l’estratègia empresarial», va concloure Borja Martín.\nMira el vídeo de la sessió


Experiència trepidant - Revista Musical Catalana\nEl compositor Hèctor Parra presenta la seva obra. © www.facebook.com/fundacio.tapies\nSAMPLER SÈRIES. Frec 3 d’Hèctor Parra. Agustí Fernández, piano. Núria Andorrà, percussió. Almudena González Vega, flauta. Míriam Fèlix, violoncel. Ferran Conangla, disseny de so. FUNDACIÓ TÀPIES. 22 DE FEBRER DE 2017.\nÉs encoratjador i alhora emocionant constatar l’embranzida que està prenent la música contemporània o de nova creació –ni els mateixos nous creadors es posen d’acord amb la terminologia que cal utilitzar– a Barcelona. I amb això no celebro aquesta o aquella estètica en concret, sinó el fet que s’estigui programant, de manera regular i amb criteri, música experimental de tall acadèmic i voluntat artística (etiqueta més descriptiva i igualment plena de contradiccions) creada als nostres dies i que, per tant, respon a qüestions i inquietuds dels nostres dies, ja siguin aquestes musicals, conceptuals, filosòfiques o vitals.\nL’interessant cicle Sampler Sèries programava el 22 de febrer l’estrena de l’obra Frec 3, signada per Hèctor Parra i creada entre ell i el conjunt de músics que el pianista Agustí Fernández, un dels grans de la improvisació lliure mundial, va seleccionar. Entre els cinc han creat, en diverses sessions de treball, una obra semiescrita i semiimprovisada en la qual la partitura marca una estructura temporal en què s’han d’esdevenir diferents moments instrumentals, texturals i dinàmics.\nFrec 3 és la darrera peça d’una trilogia marcada per la relació entre música escrita i música improvisada. Una relació que està agafant consistència a Barcelona, amb un important nucli d’improvisadors i compositors que cada vegada se senten més atrets els uns pels altres, com és el cas de Parra i Fernández, a partir dels punts en comú que perceben en les seves maneres a priori oposades de concebre la música, i que els porten a tenir coses a dir-se i ensenyar-se. L’obra, com el mateix Parra explica, “emergeix” del treball entre compositor i intèrprets, una “simbiosi expressiva treta d’una escolta atenta”, i s’esdevé com a tal només en la seva interpretació, en la qual els músics posen la carn a l’esquelet de la partitura.\nEls punts cardinals de Frec 3 són la idea de fregament, un dels gestos primordials que permet la generació del so, i el contrast dialèctic que s’estableix entre aquest i la seva absència. A nivell idiomàtic, Parra i els seus intèrprets exploren múltiples registres del so, dels més simples als més complexos, mitjançant multitud de recursos instrumentals que generen sons que potser mai abans no havíem pogut sentir. La combinació entre escriptura i improvisació, entre control i llibertat, aporta un punt més de tensió al treball i obliga compositor i intèrprets a pensar de maneres diferents de com estan habituats. Un molt bon punt de partida per arribar a idees noves i segurament sorprenents.\nTenint en compte tot aquest substrat, la recepció de Frec 3 no pot ser menys que multidimensional. En la dimensió conceptual, l’exploració de la idea de “frec” em deixa amb la sensació que la resposta no és cap, o que ho són totes, que ve a ser el mateix. L’oposició que planteja Parra, expressada a l’inici de manera clara i intencional –piano, percussió i violoncel (el frec) contra flauta (l’absència de frec)–, es va diluint i es desactiva conforme avança la peça. Perquè l’aire es materialitza com a frec en la flauta; els martells del piano a alta velocitat i els cops a les plaques del xilòfon esdevenen frec discretitzat; en aquest context els harmònics dels instruments es poden percebre com un tipus de frec no matèric, únicament sonor; i tot el conjunt de frecs, els que ho són i els que no volen ser-ho, superposats capa sobre capa, suavitzen la seva percepció i s’acaben integrant en un tot rugós i continu.\nEstructuralment, l’obra es construeix a partir d’un esquema que direcciona les intensitats i regula les textures sobre un patró temporal definit estrictament. Això, com alguns comenten, permet donar continuïtat a les diferents parts i conduir de manera efectiva tant les transicions entre seccions com la dinàmica global. D’altra banda, requereix dels músics una comunicació d’idees permanent, que els obliga a generar certs moments a partir de la seva pròpia expressivitat. El resultat és una música amb una direccionalitat clara i ben construïda, formalment consistent, i alhora oberta a la reacció en temps real dels intèrprets, l’interplay propi del jazz, el qual genera una intensitat única i irrepetible.\nAgustí Fernández (foto d’arxiu)\nA nivell interpretatiu, Fernández pren la direcció del conjunt des del piano. Sempre és difícil saber si els músics estan fent allò que han de fer, ens manquen referències, però l’energia i l’interès no decauen en els més de cinquanta minuts de música, i això vol dir alguna cosa (i bona). Aconsegueixen també la multiplicitat de timbres que demanava Parra, mitjançant l’exploració sonora dels seus instruments amb múltiples recursos poc convencionals, encara que cada vegada menys. I la paleta textural és àmplia i està ben modelada, no només per les diferents veus en acció i les maneres com es relacionen, sinó també pel propi timbre, el qual possibilita o inhabilita uns ambients sonors determinats: dels més rugosos i esquinçats als més harmònics i reverberants.\nFrec 3 representa una experiència trepidant: cinquanta minuts d’intercanvi entre músics i auditori, amb el compositor com a mitjancer i patidor de cos present, entorn de l’exploració de dimensions sonores diverses i sovint extremes. I també suposa un esglaó més en l’expansió de l’espai i l’interès pels sons que pensen i generen les actuals generacions de músics amb els qui tenim la sort de poder conviure.


Comunicat del GEPEC-EdC arran de la situació generada pel Covid-19\nArran de la situació excepcional que ha generat el Covid-19, i per tal de garantir el benestar de tothom qui participa de l’entitat, les oficines del GEPEC-EdC romandran tancades al públic durant les dues properes setmanes. Això inclou la seu central de Reus, així com les seus de Torredembarra i Roquetes. Malgrat que no oferirem atenció presencial, totes les gestions es poden fer a través del nostre telèfon (977 33 11 42) o correu electrònic (secretaria@gepec.cat).\nSeguint les recomanacions de la Generalitat per evitar l’expansió del virus, cancel·lem també totes les nostres activitats programades pels propers 14 dies. Les persones que hagin pagat ja per alguna de les activitats ajornades podran demanar un retorn de l’import complet o mantenir el pagament per quan l’activitat es celebri més endavant. Esperem que pel cap de setmana del 28 i 29 de març puguem reprendre la nostra agenda amb normalitat.\nFinalment, encoratgem a tothom a seguir les indicacions provinents de fonts oficials, evitar la concentració de persones i prioritzar el confinament a l’hora d’enfocar els propers i insòlits dies que ens esperen. Per part de l’entitat, seguirem treballant de forma segura en la nostra tasca.\nDisculpeu les molèsties ocasionades i cuidem-nos.


Quan tinc feina per fer - Folio Azul\nQuan tinc feina per fer.\nÉs molt important animar els petits a ajudar en tot el que pugin i que ho facin de bon grat, com un joc. Tot i que, de moment, la seva ajuda ens pugui donar mes treball, serà la llavor d?una veritable col·laboració en les tasques de la casa per al dia de demà.\nEls quatre llibres de la col·lecció Els meus amics de Nick Buttenworth són ideals per als nens a partir de l?any. Els seus amics fan moltes activitats força divertides i clares, que els menuts reconeixen sense dificultat. Per altra banda, l?amistat imaginària entre els amics segur que s?assembla molt a la dels nostres fills amb les seves joguines


El festival on les protagonistes són les aus\nInici > El festival on les protagonistes són les aus\nCartell de la cinquena edició del Delta Birding Festival, que se celebra del 21 al 23 de setembre a Món Natura Delta\nAus volant i banyant-se a una llacuna al Delta de l'Ebre\nEl Delta Birding Festival és un punt de trobada per a les persones aficionades a l'ornitologia\nEs pot participar al Delta Birding Festival com a voluntaris o voluntàries\nEl flamenc Mark van Beirs serà present al Delta Birding Festival\nQui hi actua són més de 340 espècies d'ocells, estrelles absolutes en l'escenari natural del Delta de l'Ebre. Del 21 al 23 de setembre torna el Delta Birding Festival, que dedica la recaptació de les entrades a la conservació de la natura.\nÉs probablement el festival més original de l'estiu. Hi assisteixen el 60% de les aus europees i se celebra en una reserva de la biosfera. Enguany arriba a la seva cinquena edició, impulsat per la botiga naturalista Oryx, l'associació l'Institut Català d'Ornitologia (ICO) i la Fundació Catalunya – la Pedrera, amb la col·laboració d'entitats dedicades a l'estudi i la conservació dels ocells i dels espais naturals, com Picampall o el Gepec.\nUn món de propostes al voltant del ‘birdwatching’\nDurant 3 dies es pot gaudir de sortides guiades per veure aus: es pot visitar la reserva de l'Alfacada, fer sortides en vaixell per observar aus marines com la baldriga balear les gavines o els xatracs, sortides nocturnes, o altres específicament orientades a la fotografia de natura. Es pot escoltar a conferències, participar a tallers i visitar una fira amb més de 60 expositors. I enguany, a més a més, anar a una sessió de cinema amb la projecció de Million Dollar Duck, la nit de divendres. Es tracta d'un original i divertit documental centrat en la competició entre artistes per aconseguir que el seu quadre d'un ànec sigui seleccionat per un segell que emet cada any el Servei de Fauna dels Estats Units, considerats els 'Oscars' de la il·lustració naturalística.\nEl Delta Birdig Festival és una trobada on els aficionats i aficionades a l'ornitologia poden coincidir amb convidats i convidades especials a l'Àgora i intercanviar anècdotes sobre l'afició a les aus. Per concloure, se celebra un concurs de fotografia sota la temàtica "Les aus i la natura salvatge", que premiarà imatges per la seva capacitat de comunicar a l'espectador la ineludible necessitat de conservar la natura salvatge.\nL'ornitologia internacional es retroba al Delta de l’Ebre\nPrestigiosos ornitolegs i ornitòlogues, naturalistes, i especialistes en fotografia i il·lustració, hi seran presents per compartir el seu coneixement. L'escocès Martin Collinson explicarà el "CSI Birding", on forenses del CSI aporten molta informació dels ocells a partir del seu ADN. El flamenc Mark van Beirs parlarà de les seves expedicions a alguns dels llocs més remots del planeta per a observar espècies d'ocells que molt poca altra gent ha estat capaç de veure o els americans Neil Rettig i Laura Johnson parlaran sobre la seva pel·lícula i la seva monumental tasca per salvar l'àguila menja mones de les Filipines, una de les 10 espècies d'ocells més amenaçades del món.\nLa il·lustració, companya de l'ornitologia\nEl dibuix naturalístic va néixer per testimoniar la recerca naturalística, i tot i l'evolució d'altres tècniques, avui continua tenint un present brillant. El Delta Birdng Festival serà present Ian Lewington, un dels il·lustradors d'ocells més reconeguts al món, que parlarà de la seva nova publicació Rare Birds of North America i també de com enfocar en el món digital actual il·lustració d'ocells. La il·lustradora Blanca Martí presentarà l'exposicióde dibuixos de primats "Amb ulls de Natura", que es pot visitar al Delta Birdinf Festival.\nBeneficis a la conservació de la tórtora eurasiàtica\nLa recaptació de la cinquena edició del Delta Birding Festival anirà novament al projecte de conservació de la tórtora, una au abans comuna que està en clar declivi. Actualment es troba amenaçada, en situació vulnerable, ja que la seva població ha caigut un 62%.\nVoluntariat al Delta Birding Festival\nCom en les edicions anteriors, és possible participar en el festival com a voluntaris i voluntàries, per facilitar la logística i contribuir a fer del Delta Birding Festival una experiència agradable per totes les persones. Es pot contactar amb l'Associació ICO al telèfon 93 458 78 93 o inscriure's al Delta Birding Festival amb aquest formulari.\nDelta Birding Festival, Montsià, ICO, Oryx, Picampall, GEPEC, espais naturals\nURL d'origen: http://xarxanet.org/ambiental/noticies/el-festival-les-protagonistes-son-les-aus


Moda, estil i formació cristiana - Opus Dei\nModa, estil i formació cristiana\nLa manera de vestir-nos revela molts aspectes de la nostra personalitat. La moda i l’estil personal han de reflectir també aquesta bellesa que sorgeix de la fe i de la veritat. Article sobre la moda i els valors cristians.\nPersonalitat 11 de juny de 2017\nQuan es tracta el baptisme, sant Pau assenyala que hem estat regenerats per les seves aigües perquè «emprenguem una nova vida». Viure d’acord amb l’Evangeli suposa deixar que la llum de la fe renovi la manera com veiem el nostre propi entorn i convertir l’altíssima dignitat dels fills de Déu en el criteri decisiu per a les nostres eleccions personals. Es descobreix que tot, el que és gran i el que és petit, interessa al nostre Pare Déu, i que la fe afecta totes les dimensions de la nostra vida. Per l’amor, és possible donar un toc cristià a cada una de les facetes de la nostra existència perquè reflecteixin la novetat i la bellesa del cristianisme; fins i tot les que són aparentment més materials, com pot ser la tria en l’estil de vestir i comportar-se.\nLa roba té alguna cosa més que un sentit utilitari, ja que és també una manera amb què expressem la nostra personalitat.\nLa fe i l’esplendor del cos humà\nSense afany d’exhaustivitat, considerarem algunes funcions i significats del vestit. Immediatament, destaquen funcions elementals com, per exemple, la protecció davant les inclemències del temps o un altre tipus d’agents externs. Tanmateix, la roba té alguna cosa més que un sentit utilitari, ja que és també una manera amb què expressem la nostra personalitat. L’aspecte personal configura la primera imatge que projectem als altres i probablement formarà part del record que s’emportaran de nosaltres, fins i tot si la trobada és breu. Això explica també que compleixi funcions socials, i que sigui comuna l’elaboració d’uniformes i d’abillaments propis per a festes i esdeveniments, que segueixen unes normes d’etiqueta, etc., com evidencia avui dia la presència de dress codes per a situacions socials diferents (feina, celebracions, esport, etc.).\nD’altra banda, el vestit és un gran aliat per protegir la intimitat. La manera en què s’arreglen les persones, el tall de la roba, la disposició dels accessoris, són com un mitjà per manifestar els accents de la personalitat i dirigir l’atenció cap als aspectes més humans. En aquest sentit, un bon vestit ajuda a fer que es respecti la llibertat sense exposar la intimitat a mirades indiscretes, ja que contemplar alguna cosa és, en certa mesura, posseir-la.\nLa fe completa i eleva les raons anteriors, a través del que ens ensenya sobre la dignitat del cos humà. El cos és, d’alguna manera, la visibilitat de l’ànima de la persona i, per tant, també reflecteix la imatge de Déu. Està cridat a ser la casa de l’Esperit Sant: «el temple de Déu, que sou vosaltres, és sant»diu sant Pau. Recentment, el Papa Francesc ens ha recordat com, a partir d’una valoració correcta del cos, l’home pot entrar en relació harmoniosa amb la resta de la Creació: «L’acceptació del propi cos com a do de Déu és necessària per acollir i acceptar el món sencer com a regal del Pare i casa comuna, mentre una lògica de domini sobre el propi cos es transforma en una lògica de vegades subtil de domini sobre la creació.\nAprendre a rebre el propi cos, cuidar-lo i respectar-ne els significats és essencial per a una veritable ecologia humana.\nAprendre a rebre el propi cos, cuidar-lo i respectar-ne els significats és essencial per a una veritable ecologia humana. També la valoració del propi cos en la seva feminitat o masculinitat és necessària per reconèixer-se a si mateix en la trobada amb el diferent. D’aquesta manera, és possible acceptar joiosament el do específic de l’altre o de l’altra, obra del Déu creador, i enriquir-se recíprocament».\nPer tant, promoure que la manera de vestir manifesti el pudor i la modèstia no té res a veure amb afirmar que el cos és una cosa indigna o bruta. Al contrari, és precisament el reconeixement del seu altíssim valor el que porta a una moda que, sense rareses o cursileries, contribueixi al respecte de la intimitat corporal. Això es comprèn millor en vista de la Revelació, que ens ensenya com després del pecat original entra la concupiscència en la constitució humana i, a partir de llavors, les tendències naturals de l’home i la dona estan marcades per un cert desordre. Es va perdre la innocència en la mirada i, com assenyalava l’aleshores cardenal Ratzinger, «ha desaparegut en l’home l’esplendor de Déu i ara es troba en el món nu i al descobert, i se n’avergonyeix»; es va perdre aquesta esplendor divina que era com la «primera vestidura» de l’home i de la dona. Precisament el pudor és com un remei per a aquest desordre que va introduir el pecat, ja que ajuda que ens relacionem d’una manera més humana, respectant delicadament la corporeïtat de l’altre i reconeixent el seu valor inviolable.\nExisteix una diversitat i evolució legítimes dels costums en les cultures, que expressen el seu geni també en les diferents creacions de vestits. La seva riquesa dependrà de la mesura en què serveixin per contribuir al valor insubstituïble de cada persona. Així, protegir la intimitat a través del vestit serà sempre necessari. Si no fos així, cauríem en un greu empobriment i, si es generalitzés, comportaria una terrible decadència moral en la societat. Siguem realistes: encara que s’anul·li el sentit del pudor, la concupiscència no desapareix i hi ha algunes maneres de presentar-se que sempre inciten a reaccions irrespectuoses que, al cap i a la fi, són poc humanes.\nUn àmbit per a la formació\nHi ha una harmonia fonamental entre la fe i el que és bonic, de manera que, com diu el papa Francesc, «totes les expressions de veritable bellesa poden ser reconegudes com un sender que ajuda a trobar-se amb el Senyor Jesús». Això inclou també el llenguatge, les maneres, l’aspecte personal, amb la tria de vestits i estil, que manifesten la nostra personalitat. La formació cristiana influeix en aquest àmbit, ja que s’adreça a la persona sencera: «no es refereix només a una part de la persona, sinó a tot el seu ésser. Ha d’arribar per igual a l’enteniment, al cor i a la voluntat».\nDe fet, el bon gust és una cosa que, per si mateixa, requereix formació en el sentit més ampli del terme. Com diu el Papa, «fer atenció a la bellesa i estimar-la ens ajuda a sortir del pragmatisme utilitarista. Quan algú no aprèn a aturar-se per percebre i valorar el que és bonic, no és estrany que tot es converteixi per a ell en objecte d’ús i abús inescrupulós». Ningú neix amb el bon gust ja format, ja que és part de l’educació que es rep des de petit, a través de la contemplació de la bellesa en la naturalesa —de la seva diversitat i ordre—, l’estima d’una peça de música clàssica, una escultura, etc.\nNingú neix amb el bon gust ja format, ja que és part de l’educació que es rep des de petit, a través de la contemplació de la bellesa en la naturalesa\nNo tot depèn de les circumstàncies i opinions canviants. Per això, és lògic assenyalar amb claredat quan un producte, i l’estil de vida implícit que amb aquest es proposa, atempten directament contra valors com el pudor, el respecte o la sobrietat. Tanmateix, convé que s’exposin bé, amb sentit positiu, les raons morals que desaconsellen una opció, que seran més eficaces si provenen d’algú en qui reconeixem el bon gust. No estem condemnats a un estil ranci i avorrit; molt al contrari, els valors cristians són connaturals a l’autèntica bellesa, però aquesta comença pel més interior.\nTothom pot desenvolupar un estil propi, que projecti l’alegria d’una ànima que refereix tot a l’amor de Déu. Una bona formació cristiana és de molta ajuda, perquè genera una estructura interior sòlida en la persona, pròpia de la unitat de vida, que no depèn del vaivé dels sentiments, de les opinions dels altres, del desig d’autoafirmació, de l’última novetat que ha sortit al mercat. Alguns principis de la fe, com la filiació divina, la fraternitat cristiana, la destinació del cos a la glòria de la resurrecció, es troben en el substrat de les eleccions i donen un criteri per valorar les modes. Fomenten, en definitiva, una sana autoestima que porta al que sant Josepmaria anomenava el «complex de superioritat» dels fills de Déu, que actuen segurs en les seves pròpies eleccions fins i tot quan l’ambient és advers.\nInflux de la moda en la tasca de la Nova Evangelització\nPromoure una moda digna, que no redueixi la persona a la seva dimensió corporal, és una tasca de gran transcendència. Sant Josepmaria assenyalava la importància que els cristians treballessin professionalment en el camp de la moda i que portessin en aquest camp el missatge de l’Evangeli. Una de les primeres dones que van seguir sant Josepmaria recorda com entre els àmbits apostòlics que els proposaven hi havia activitats de la moda; en obrir-los aquest panorama afegia: «Davant d’això es poden tenir dues reaccions: una, la de pensar que és una cosa molt bonica, però quimèrica, irrealitzable; i una altra, de confiança en el Senyor que, si ens ha demanat tot això, ens ajudarà a tirar-ho endavant. Espero que tingueu la segona». Com passa en qualsevol altra tasca evangelitzadora, la fecunditat depèn de la força de l’oració. Alhora, cal treballar amb altes cotes de professionalitat.\nEls treballs relacionats amb la moda —estilistes, modistes, dissenyadors, consultores, etc.— fets amb serietat i sentit sobrenatural, fan present Déu, en la mesura que expressen la veritable bellesa: tot el que és autènticament bonic és un reflex de la bellesa de Déu, dignifica la persona i la impulsa a ser respectuosa amb si mateixa i amb els altres. Els estils en el vestit, encara que puguin ser un producte cultural i efímer, són capaços de manifestar una visió transcendent de l’ésser humà, ja que tenen relació amb el seu final últim, la glòria de Déu. No només l’alta moda reflecteix aquesta bellesa, sinó també la roba senzilla, del dia a dia, amb la qual es pot fomentar el bon gust, superar la barroeria i ajudar a formar un clima interior ric en el qual pot créixer una vida cristiana plena.\nLa bona moda contribueix, com en la paràbola, a fer que la terra on cau la llavor de l’Evangeli estigui disposada per donar fruit de santedat. Allibera les coses materials del consumisme i del luxe excessiu que esclavitzen l’ànima. Eleva l’home i la dona per sobre de la sensualitat i la impuresa, i els fa més sensibles a la bellesa autènticament humana: no només del cos, sinó també de l’esperit. Per això, val la pena buscar estils que, sense menysprear el cos, no el destaquin excessivament en detriment de la dimensió espiritual de la persona; estils que portin a l’esperit, al cor, a la transcendència, a través del que és material.\nEn aquesta tasca de crear una moda atractiva, amb un to autènticament cristià, tenen un paper especial els professionals. Però, potser avui més que mai, disposem d’innombrables mitjans perquè qualsevol pugui influir positivament. Existeixen canals pels quals els consumidors, també fent front comú, poden manifestar si un producte reflecteix o no l’estil de vida que volen seguir. Davant de qui, per distracció o simple falta de bon gust, pot millorar en la tria de les peces de vestir, es pot fer un comentari delicat en el moment oportú. Habitualment tothom agraeix que se l’ajudi a encertar la manera en què es presenta, especialment en el marc d’una amistat sincera.\nEn el context de la Nova Evangelització, la singular importància d’aquest camp impulsa a mantenir l’esperança: «No permetem que caigui en el buit el sa repte de fomentar que moltes persones i institucions, a tot el món, promoguin —empesos per l’exemple dels primers cristians— una nova cultura, una nova legislació, una nova moda, coherents amb la dignitat de la persona humana i la seva destinació a la glòria dels fills de Déu en Jesucrist». Per més àrdua que pugui semblar aquesta missió, no deixem de mirar-la amb optimisme «sabent que la nostra feina no és debades en el Senyor», ja que la fem en servei de l’Església i de la societat sencera.\n Francesc, Enc. Laudato si’, 24-V-2015, n. 155.\n Joseph Ratzinger, Via Crucis, 10a estació, Divendres Sant 25-III-2005.\n Francesc, Exh. Ap. Evangelii gaudium, 24-XI-2013, n. 167.\n Sant Josepmaria, Carta 8-XII-1949, n. 91.\n Citat a Andrés Vázquez de Prada, El fundador del Opus Dei, vol. II, Rialp, Madrid 2002, pàg. 561-562.\n Xavier Echevarría, Carta pastoral, 29-IX-2012, n. 17.\n1. Missatge del prelat (19 de març de 2018)\n2. Entrevista a Mons. Fernando Ocáriz a Vida Nueva\n5. Nous mediterranis (IV): «No parleu: escolteu-lo»\n9. Reportatge sobre el viatge pastoral del prelat a Londres\n10. Córrer a Collserola per les necessitats d'Àfrica i Barcelona


Amb l'objectiu d'aportar genètica d'alta qualitat, el Sergi Armengol i l'Albert Noguera creen, el 2011, Sergal, una empresa dedicada a la selecció i comercialització de reproductors amb uns estàndards de qualitat superiors, que permetin aportar un valor afegit de qualitat. Per això, compten amb dues línies de mercat: la selecció i distribució de mascles reproductors Pietrain, d'Alemanya, i les femelles DanAvl, importades des de Dinamarca. Com explica Armengol, "els principals beneficis de cara al productor de treballar amb aquests exemplars són una reducció de l'índex de conversió, i un augment en el creixement diari", i afegeix: "podem oferir homogeneïtat en tot el producte, donat que treballem amb grups genòmics fiables".\nSergal compta amb tres granges de quarantena, una a Pinós, una altra a Clariana de Cardener, i una última a Bassella, totes equipades amb unes instal·lacions molt innovadores i professionals, amb extremes mesures de bioseguretat i plenes garanties sanitàries. En aquestes instal·lacions es realitzen els controls de qualitat seminal dels animals quan arriben d'Alemanya. Aquestes granges, a l'estil Show Room, permeten al client veure i seleccionar, un per un, els millors exemplars per les seves explotacions.\nA punt de celebrar el cinquè aniversari de Sergal, els seus gerents continuen treballant en nous projectes d'I+D per continuar investigant en l'àmbit de la genòmica i donar solució a problemàtiques existents en el sector.\nMés informació a: Informativo Porcino 68 (pg. 4-6)


Truita de riu amb ametlla i raim – Cuinejar\nDesprès del parèntesi estival, hem iniciat la temporada de Receptes saludables amb el raIm. Com cada mes, la Dra Marga Legorburu, ens explica les propietats de raïm acompanyades d’una bona munió d’anècdotes al seu post Uvas con queso saben a beso. Com a novetat, celebrem la incorporacio de l’Anna Genís que ens portarà receptes per a persones amb intoleràncies alimentàries (Banda de pasta de full amb crema cremada i fruites i Pica pica de fruites). I la Paloma ens ofereix el seu post Maridamos platos con uvas\nLa meva proposta és una truita de riu farcida d’ametlla i raïm. I la idea me la va suggerir el títol d’una recepta escocesa, encara que quan la vaig llegir, em va semblar molt pesada amb la crema de llet i la vaig fer completament al meu aire.\nNecessitarem (per persona)\nUna truita de riu\n50 gr d’ametlla en granet\n50 gr de grans de raÏm negre\nNetejarem be les truites: li traiem les tripes i l’espina i ho deixem preparat per a ser farcit\nPelem els grans de raïm, els partim per la meitat i els espinyolem. En reservem uns quants sense pelar. En una paella, fonem la mantega i hi afegim els grans de raïm i l’ametlla amb una cullerada de sucre. Ho deixem caramel.litzar a foc molt lent fins que l’ametlla estigui una mica torradeta i els raïm ja estigui cuit.\nPosem la barreja d’ametlla i raïm dins de la truita i la tanquem amb un parell d’escuradents. La salpebrem i l’amanim amb un sospir d’oli\nPosem la truita farcida sobre una làmina de paper de plata i el tanquem com un paquetet (és a dir, en una papillote) . La coem al forn a 180 ª uns 20 minuts.\nMentrestant, saltegem a la paella els 3 o 4 grans de raïm que havíem reservat amb una mica de mantega.\nUn cop cuit, la servim amb els sucs de la cocció i guarnit amb els grans de raim saltejats\nAquest farcit funciona també amb altres peixos, com el llobarro o la orada. Proveu-ho i us sorprendrà.\nA la Banda Sonora d’avui una cançó que em va agradar molt en una etapa de la meva vida i que ara feia molt de temps que no escoltava: Just the Two of Us de Grover Washington Jr. Sempre he tingut debilitat pels saxofonistes….


C/ Pintor Galwey, 1- 17800 Olot.\nTel : 972 26 05 40 - Mòbil: 616 286 675\nLa Tardor és un centre per a gent gran que està al seu servei des de l’abril del 2005. El nostre centre és col·laborador de la Generalitat i disposem de places públiques i privades.\nDurant tot aquest temps hem estat creixent i treballant per oferir la millor qualitat en tots els nostres serveis. Contínuament ens hem anat adaptant i creixent en funció de les necessitats i demanda envers la gent gran. En base a la experiència i aportacions dels nostres professionals oferim vàries opcions adaptades al perfil dels usuaris i famílies.\nL’equip interdisciplinari està format per professionals que treballen amb implicació i rigorositat de fer les coses ben fetes. Som un gran equip format per: metge, infermera, psicòloga, treballadora social, fisioterapeuta, animadora sòcio-cultural, terapeuta ocupacional, direcció, coordinació , auxiliar de geriatria i personal de neteja. Cada un dels membres és important i imprescindible pel bon funcionament general del centre.\nLa nostra plantilla porta molts anys amb nosaltres i això permet donar un servei de molta qualitat a tots els nostres usuaris.\nEl nostre centre és un lloc molt familiar que permet gaudir d’un concepte de vida on el nostre objectiu diari es que se sentin el més semblant possible com a casa sense descuidar les necessitats especifiques de cada persona.\nEl tracte és personalitzat i adaptat a les seves particularitats i capacitats per desenvolupar diferents activitats personals i de lleure.\nLa situació del centre està en el cor d'Olot, en el barri de Sant Ferriol en un entorn privilegiat.\nEstem al costat mateix de la plaça Clarà d'Olot en el carrer pintor Galwey Nº 1


Junqueras: «L'indult se'l poden fotre per on els hi càpiga» - Empordà\nJunqueras: «L'indult se'l poden fotre per on els hi càpiga»\nEl líder dels republicans veu Pere Aragonès "qualificadíssim" per ser el seu successor a ERC\nEFE 22.10.2019 | 11:19\nOriol Junqueras. Eduardo Parra - Europa Press\nEl líder d'ERC, Oriol Junqueras, condemnat a 13 anys de presó pel Tribunal Suprem, ha assegurat que l'actual vicepresident del Govern, Pere Aragonès, està "qualificadíssim" per succeir-lo com a pròxim candidat d'ERC a la presidència de la Generalitat.\nAixí ho ha afirmat en una entrevista amb Nació Digital, en què Junqueras ha entrat en el debat sobre qui podria prendre el seu relleu com a presidenciable d'ERC, després que el Suprem l'hagi condemnat també a 13 anys d'inhabilitació absoluta per un delicte de sedició en concurs medial amb un delicte de malversació.\nD'una altra banda, Junqueras ha deixat clar que no pensa demanar que l'indultin: "L'indult se'l poden fotre per on els hi càpiga", ha dit.\nJunqueras ha remarcat que el pròxim candidat a la presidència de la Generalitat serà "el que ERC decideixi" i ha assegurat que, arribat el moment, ell serà "clar" sobre això.\nPreguntat per si Aragonès - que ja el va succeir com a vicepresident del Govern i conseller d'Economia i Hisenda - seria un bon candidat d'ERC en les pròximes eleccions catalanes, Junqueras ha subratllat: "Aragonès està qualificadíssim per assumir aquesta responsabilitat i moltes més. Segur que pot fer-ho molt bé".\nSobre el president del Parlament, Roger Torrent, un altre dels noms millor posicionats per aspirar a ser el candidat d'ERC a la Generalitat, Junqueras ha evitat ser tan explícit i ha afirmat que "en el partit hi ha molta gent qualificadíssima".\nRespecte a la proposta del president de la Generalitat, Quim Torra, de tornar a posar urnes per a l'autodeterminació en aquesta legislatura, ha dit que un nou referèndum a Catalunya es podrà impulsar "quan hi hagi majories prou àmplies per fer-ho efectiu".\nSobre Torra, ha assenyalat que té "el deure de representar tots els catalans": "Té el deure de fer-ho i, en cas que se'l posi en dubte, esforçar-se per demostrar que no és així. Jo no tinc dubtes que ho faci".\nSobre les protestes violentes de la setmana passada a Catalunya, ha recalcat que "és més útil l'esforç d'entendre els altres i treballar des d'àmbits socials i universitaris que cremar un contenidor".\nEls joves que aquests dies han aixecat barricades al carrer, segons Junqueras, han de fer un "esforç constant per a no caure en un egoisme individualista estèril ni en un uniformisme que suposi deixar-se portar acríticament. Ells, més que ningú, han de fer un esforç de respecte constant cap a la pluralitat d'opinions".


16 idees de reciclatge de llençols antics i fundes nòrdiques – Asigoy\nHome projectes de bricolatge 16 idees de reciclatge de llençols antics i fundes nòrdiques\nby adminon octubre 6, 2021 octubre 6, 2021 Leave a Comment on 16 idees de reciclatge de llençols antics i fundes nòrdiques\nQuè fer amb els llençols de l’àvia? Què fer amb els vells llits quan l’armari de roba està a punt d’esclatar?\nAbans de confiar els llençols i les fundes a la cura d’un contenidor d’escombraries, haureu de saber que no són res més que grans trossos de tela i, per tant, versàtils.\nLes següents 16 idees sobre ciclisme donen vida a la roba de llit antiga. Des d’aquesta perspectiva, el desordre superflu que només ocupa espai es converteix sobtadament en un material meravellós amb el qual es pot deixar anar creativament.\n1. Una pantalla de cinema us convida a veure futbol o la nova escena del crim amb els amics.\n2. Aquesta tenda infantil ofereix un refugi màgic al jardí i a l’habitació infantil.\nidees de reciclatge de llençols i fundes nòrdiques antigues\nEl truc és molt senzill: cosiu un cèrcol d’hula al llençol.\n3. La roba de llit Beaver, en particular, és ideal per fer-ne escombraries i plomes. Els teixits de lli es poden cosir fàcilment a les tovalloles.\n4. En el cas de fundes de protecció per a roba de vacances cara però poc utilitzada, només heu de cosir una cremallera al llençol.\n5. Cobrir els teixits amb calaixeres? El que fa temps que és la norma amb els mobles de disseny es pot imitar fàcilment a casa. El teixit es fixa simplement amb cola de tovalló i es fa resistent a la pols amb vernís transparent.\n6. Aquesta cistella amb restes de tela proporciona als ocells material de nidificació de benvinguda.\nquè fas amb la roba de llit vella\n7. Roba per a la nina …\nIdees de ciclisme per a roba de llit vella\n8. … o millor dit per a tu mateix?\nLlençols de reciclatge\n9. La roba de llit en desús també es pot resistir a l’aigua si la ruixeu amb una barreja d’oli de soja i trementina (proporció 2: 1). El teixit es torna una mica més fosc, però està ben equipat per a ús exterior i és fàcil de rentar.\n10. Una nova funda per a la taula de planxar?\n11. El clàssic: l’hamaca.\n12. La sala infantil es transforma en un saló de teatre en un tres i no res.\n13. Les plantes sensibles estan protegides de les gelades nocturnes a la tardor …\n14. … i el nadó a l’estiu abans del sol del migdia.\n15. Finalment, un lloc on es poden trobar tots els peluixos.\n16. I el guardià de la casa també aconsegueix un lloc agradable.\nidees de reciclatge de llençols antics i fundes nòrdiques\nPer descomptat, les possibilitats d’aquestes idees estan lluny d’esgotar-se. Però potser teniu algunes idees sobre com podeu reciclar creativament la roba de llit vella d’una manera divertida i beneficiosa.\nAquests missatges us mostren idees de bricolatge més intel·ligents fetes amb retalls de tela i consells sobre la roba de ciclisme:\nMiniatures: ©Pixabay ©Pinterest / compartible\nPrevious ArticleDescongelar la carn, la salsitxa i el peix correctament\nNext ArticleAquestes 12 regles de moda estan per incomplir-se


CaixaBank absorbeix la majoria de clients del Santander gràcies a la seva extensa xarxa d'oficines\nLa Muralla romana de Lugo, de dos quilòmetres de circumferència, envolta el casc antic de la ciutat que en la seva fundació fos denominada Lucus Augusti -que en llatí significa bosc sagrat d'Augusto-. Sota l'adreça de l'enginyer Vitruvi, l'edificació defensiva va ser construïda a la fi del segle tercer i principis de la cambra de nostra era, segons afirmen els arqueòlegs que van classificar els materials utilitzats en la seva realització.\nEl seu adarve, que és el camí situat a la part alta d'una muralla, aconsegueix els 12 metres d'ample i és un magnífic passeig per als habitants de Lugo, per als turistes i per els qui cuiden de la seva salut corrent o caminant. No hi ha un instant en què no es vegin esportistes anant o venint, suant la cansalada pel circular monument.\nDeu portes s'obren en ella i uneixen la part de la ciutat que queda dins de la fortificació amb la situada a extramurs. La muralla posseeix 85 torres robustes, la majoria de les quals són veritables talaies des d'on s'albira gran part d'aquesta població gallega, situada sobre un pujol vorejat en part pel riu Miño. No hi ha dubte que aquesta construcció sempre ha protegit als de Lugo dels vents gèlids del nord.\nDes de l'any 2007, la muralla de Lugo està germanada amb la Gran Muralla Xinesa de Qinhuangdao, i l'any 2000, la Unesco la va declarar Patrimoni de la Humanitat.\nA manera d'anècdota, diré que a causa del meu treball de viatjant comercial, fa ja uns quants anys, em vaig allotjar a l'hotel Méndez Núñez, situat en el casc antic de la ciutat, que com ja expressem, es troba dins de la muralla. Una d'aquells matins freds, pròpies de l'hivern d'aquesta zona, en sortir al carrer, em vaig topar, per a gran sorpresa meva, amb un cartell que oferia una excursió a Punta de l'Est, pegat en la façana d'una coneguda emissora de ràdio situada just enfronti a l'edifici on jo em trobava allotjat. Em va sorprendre la situació: on estava jo? A Lugo o a Montevideo? Em vaig dir: no importa. Hi ha tanta cosa compartida que és igual; i em vaig ser cantant baixet a una taverna d'intramurs on preparaven lacón amb grelos i tira de rostit criolla.\nRubén Olveira, Barcelona, primavera de 2013


Educació Popular per a la Revolució – Educació Transformadora\nPosted Desembre 3, 2013 per Antonio Alcántara\t9Barris\nEducació Popular per a la Revolució\nAquest suggeridor títol ha estat el tema de l’Escola de Participació i el TransFORMA 2013 de l’Associació de Casals de joves de Catalunya que s’ha realitzat al Casal de Joves de la Guineueta al districte barceloní de 9 Barris.\nL’Escola de participació està destinada a la gent que fa menys temps que ha aterrat als Casals, és un espai formatiu per qüestionar què entenem per participació i com la treballem des de la nostra entitat. I el TransFORMA “Educació Popular per fer la revolució!” és un espai de reflexió i debat on cada any hi escollen un tema per “filosofar”. Conjuntament amb el Jose Luis González (professor d’ASc i autor del blog Inèdit Viable) i el Vicenç Molina (Fundació Francesc Ferrer i Guardia) vam reflexionar sobre el concepte d’ Educació Popular. Vam repassar els significats i rellevàncies que ha tingut en diferents moments històrics i punts del planeta. A continuació, vam compartir diferents experiències que en el seu dia a dia tenen present l’Educació Popular, i vam posar en comú els nostres punts de vista sobre la vigència i futur del concepte. Entre elles van participar el Xavier Cabrera de l’Ateneu Abril de Barberà del Vallès, en Xavier Artal i Antonio Alcántara l’Escola de Circ Social de l’Ateneu Popular 9 Barris, el Ruben Toro i la resta de membres de la companyia de teatre social i del oprimit La Xixa, el Projecte de Suport a les comunitats de veïns/es de l’Ajuntament de Barcelona i l’associació de mestres Rosa Sensat.\nIdees que van aparèixer sobre l’Educació Popular\nAlgunes d’elles van ser:\nL’Educació sempre és emancipadora\nL’Educació és un fet polític\ns’han de generar i construir alternatives alhora que se li dona la volta a les institucions existents\nL’Educació Popular s’adapta al context i que per tant és Animació Sociocultural\nLa Cultura la tenim totes\nEl coneixement es construeix de manera col·lectiva\nA partir d’una eina pràctica, útil i significativa\nAmb una metodologia activa\nAmb tècniques participatives\nA un entorn simpàtic i agradable\nLa renovació del moviment per l’Educació Popular a Catalunya\nDes de fa uns mesos s’està gestant un moviment de renovació de l’Educació Popular a Catalunya. Per un costat l’educació formal representada per l’Associació de Mestres de Rosa Sensat i per l’altra l’educació no formal representada pel Moviment Laic i Progressista de Catalunya. Conjuntament han creat un manifest i han realitzant trobades de manera periòdica per caminar, tal com diuen al seu manifest, cap l’emancipació de tota persona, on la llibertat, és una vida bona i bella, sense traves materials, ni dogmatismes. El nostre camí és el de l’educació popular, a l’escola i al carrer, al llarg de tota la vida, amb tots els colors de la llum.\nAnterior Entrada anterior: Intervenció socioeducativa, dinamització i participació juvenil\nSegüent Entrada següent: Aspasim. Treballant la inclusió social\nEducació Transformadora Educació Popular per a la Revolució


Obert el termini per reclamar per les clàusules sòl - Diari de Girona\nObert el termini per reclamar per les clàusules sòl\n"El procés s'ha de completar en un màxim de tres mesos", segons la norma aprovada pel Govern\nep / madrid 23.01.2017 | 21:15\nEls consumidors podran reclamar a partir d'aquest dilluns la devolució de les quantitats indegudament cobrades per les entitats financeres en concepte de clàusules sòl poc transparents mitjançant el mecanisme que preveu el Reial Decret Llei aprovat divendres en Consell de Ministres.\nEn concret, la nova norma estableix una via extrajudicial per reclamar les quantitats cobrades de més en concepte de clàusules sòl i dóna tres mesos als bancs per arribar a un acord amb el consumidor un cop acceptada la sol·licitud. Si aquest no queda satisfet amb l'oferta del banc, sempre tindrà oberta la via judicial.\nSegons el Reial Decret Llei, les entitats compten amb el termini màxim d'un mes des d'avui per posar en marxa les mesures necessàries per donar compliment a aquesta via extrajudicial.\nA més, els bancs han de garantir que el sistema és conegut per tots els consumidors amb clàusula sòl en els seus contractes i el Reial decret llei les obliga a publicitar-a través de la seva pàgina web i de les sucursals bancàries.\nEl consumidor serà el que prengui la iniciativa per a l'obertura del procés de reclamació, que podrà sol·licitar acudint a una sucursal bancària. Qualsevol persona física que hagi signat un contracte amb clàusula sòl --independentment si la hipoteca està cancel·lada o viva-- podrà acollir-se a aquest mecanisme sempre que es compleixin els requisits jurídics.\nUna vegada que el client dirigeix ??la reclamació a l'entitat, aquesta haurà de remetre un càlcul de la quantitat a retornar incloent els interessos o, alternativament, les raons per les quals considera que la reclamació no procedeix.\nSi el banc creu que la reclamació del client no procedeix, ha de trametre un document en el que especifiqui quines són les raons per les quals es rebutja la seva sol·licitud.\nEn el cas que l'entitat consideri que la reclamació és oportuna, després de comunicar al consumidor, aquest haurà de decidir si està d'acord o no. Si ho està, l'entitat realitzarà la devolució de l'efectiu en un termini màxim de tres mesos, tot i que també hi ha la possibilitat que l'entitat i el client acordin altres mesures compensatòries alternatives, com la novació de les condicions de la hipoteca.\nSeran les entitats les que estudiïn si accepten casos d'hipotecats amb els que ja hagin arribat a un acord de modificació de les condicions de la hipoteca després de la sentència del Tribunal Suprem de 2013 o els d'aquelles persones que ja hagin passat pels tribunals i hagin obtingut una resolució jurídica.\nAquest procediment no anul·la la via judicial. Així, en el cas que el client acudeixi als tribunals i obtingui una sentència econòmicament millor que el que li proposa el banc, l'entitat serà condemnada a pagar les costes, però si el client no ha passat pel procediment extrajudicial i en els jutjats el banc s'aplana, no haurà de pagar costes.\nEl Reial decret llei també inclou la creació d'un òrgan de seguiment, control i avaluació de les reclamacions efectuades que no tindrà competència sancionadora, tan sols vetllar perquè la difusió que facin les entitats del mecanisme sigui l'adequada, especialment en el cas de consumidors en situació d'especial vulnerabilitat.


El teatre del futbol al Micalet\nLa sala acull l'obra 'Penev', que reflexiona sobre l'esperança i el desencís a través de l'experiència del futbolista búlgar, un muntatge que ha estat finalista dels premis Max 2016 en la categoria d'espectacle revelació\n25/05/2016 - 14:30h\nTot i que habitualment solen ser mons ben allunyats i diferents, de vegades el futbol i el teatre s'uneixen. És el cas de l'obra 'Penev', on a través de l'experiència de l'exjugador búlgar del València CF i de l'Atlètic de Madrid es reflexiona al voltant de la difuminada línia entre l'éxit i el fracàs, entre l'esperança i el desencís. Protagonitzada per Xavo Giménez, autor del muntatge, i Carles Sanjaime, la funció arriba al Teatre El Micalet a partir d'aquest dijous, i estarà als seus escenaris fins al diumenge.\nL'espectacle naix de la deixadesa i l'esperança frustrada. I per això utilitza l'experiència del futbolista conegut a la graderia de Mestalla com 'Lubo'. Penev, per tant, és una obra sobre persones de segona mà, usades, cansades. És a dir, sobre ànimes de dol. A l'obra, de fet, es parla del passat somniat, d'un 'guateque', dels Spotniks, de Françoise Hardy, d'una vorera traïdora, d'Arias, de Belodedici, del mateix futbolista... En definitiva, de futbol i de teatre.\n"Es tracta d'una obra de futbol per als que odien el teatre i una obra de teatre per als que odien el futbol", afirma l'actor Xavo Giménez. El mateix Giménez i Sanjaime són Antonio i Javier, protagonistes d'una història que va ser finalista en els premis Max d'enguany dins la categoria d'espectacle revelació.\nA més de la seua nominació als premis Max, l'obra ha rebut molt bona crítica i ha tingut èxit en la seua gira per tota Espanya. L'espectacle ha visitat llocs com la Sala Cuarta Pared de Madrid, la Sala Becket de Barcelona o el Teatre Echegaray de Málaga. Ara, arriba a València avalada per la crítica, el públic, el premi al millor espectacle en la Feria Internacional de Huesca i el Premi del Jurat del Festival Escènia 2015. Els gols de Penev arriben al Micalet.


El Centre Artesà de la Torneria de Sant Hilari participarà a la Setmana de l’Artesania de Catalunya - Tribuna Selvatana - Diari comarcal de La Selva - Actualitat, notícies, opinió...\nSant Hilari participarà a la Setmana d’Artesania de Catalunya a través del Centre Artesà de la Torneria (CAT), que obrirà les seves portes els propers dies 8 de juny (17h a 19h) i el dissabte dia 10 (11h a 13h) per mostrar com els torners del municipi treballen la fusta. Del 5 a l’11 de juny, la Generalitat, mitjançant el Consorci de Comerç, Artesania i Moda de Catalunya (CCAM), impulsa per sisè any consecutiu la celebració de la Setmana d’Artesania de Catalunya, amb més de 120 activitats programades arreu del territori, i una d’aquestes es podrà gaudir a Sant Hilari.\nLa Setmana inclou activitats repartides per tot el país i adreçades especialment a professionals, amb taules rodones que analitzaran la vinculació de l’artesania amb altres àmbits com la moda, l’arquitectura o la gastronomia, i també una masterclass sobre digitalització. Rutes professionals, documentals sobre el fet artesà, concerts amb instruments artesanals, tallers demostratius, i activitats al voltant del país convidat –Índia–, completen la programació.\nLlistat d'activitats d'arreu del país


De Nuansa Dago Villa Bandung Indonèsia - Ofertes d'hotels amb els MILLORS DESCOMPTES EN LÍNIA\nJl. Ir. H. Juanda 460, Dago, Bandung, Indonèsia - Veure al mapa\nMés informació sobre De Nuansa Dago Villa\nEspai comú 1 llit gran, 3 llits extragrans\nSituat a l'encantadora àrea de Dago, De Nuansa Dago Villa gaudeix d'una posició excepcional a la compres, els restaurants, els paisatges de Bandung. A només 8. Km, aquest hotel de 3-estrelles és fàcilment accessible des de l'aeroport. No és menys excepcional el fàcil accés que té l'hotel a les incontables atraccions i llocs d'interès de la ciutat com Donatello Factory Outlet, Hospital Boromeus, Zoo de Bandung.\nA De Nuansa Dago Villa, l'excelent servei i instal.lacions superiors faran de la vostra estada una experiència inoblidable. L'hotel ofereix express check-in/check-out, magatzem d'equipatge, aparcament de cotxes, habitació familiar, servei d’habitació VIP per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Gaudeixi d'incomparable serveis i d'una localització de prestigi a De Nuansa Dago Villa.\nTots els tipus de viatgers (20) Parelles (1) Famílies amb infants petits (7) Famílies amb infants grans (4) Grups (8)


El Patronat de Fira de Girona ha aprovat crear un codi ètic perquè els expositors estiguin obligats a respectar els valors de la pau i els drets humans. La decisió es va prendre en la reunió que va dur a terme el Patronat el dimarts de la setmana passada, dia 24 de maig, i ja s’ha comunicat a tots els membres del Consell Municipal de Solidaritat i Cooperació, l’organisme que va proposar la creació d’aquest codi ètic. El Consell, que va acordar fer la sol·licitud d’elaborar aquest text a la Fira en la reunió del 18 d’abril, està presidit per l’alcaldessa de Girona, Marta Madrenas, i està format per representants de tots els grups polítics de l’Ajuntament de Girona, a més d’entitats i organitzacions no governamentals.\nAra es crearà una comissió de treball, formada pel Patronat de la Fira i l’Ajuntament de Girona, amb l’objectiu de redactar aquest codi ètic, que haurà d’estar aprovat abans de finals d’any perquè es pugui aplicar en totes les activitats que organitzi la Fira a partir del 2017. El document busca protegir de manera transversal els valors de la pau i els drets humans com a drets fonamentals de les persones, incorporant també elements com la igualtat de gènere o la lluita contra l’homofòbia.\nL’Ajuntament de Girona, que ostenta també la presidència del Patronat de la Fira de Girona, defensa la creació d’aquest codi ètic per potenciar la voluntat de ser una ciutat educadora i també per garantir l’objectiu de Girona com a ciutat defensora dels valors de la pau i els drets humans. Precisament, la defensa d’aquests valors és el que va permetre a la ciutat aconseguir el Premi d’Europa 2016, que atorga el Consell d’Europa.\nL’alcaldessa de Girona i presidenta del Patronat de Fira de Girona, Marta Madrenas, atendrà als mitjans que ho desitgin en relació amb aquest tema aquesta tarda, a les 18 h, aprofitant la visita que tenia prevista l’Espai de Solidaritat de l’Ajuntament de Girona (carrer del Mestre Francesc Civil, 3).


Llum al final de l'algoritme - Off Barcelona - Blogs de Opinión de LaVanguardia.comOff Barcelona\nLlum al final de l’algoritme\n- 29/01/2019 - 9:12 h\nHi ha qui defineix els algoritmes com a silenciosos servents que es desviuen per fer-nos la vida més agradable. Perquè, gràcies a aquests procediments invisibles, quan naveguem per la xarxa tenim a l’abast no només el que ens fa falta, sinó el que ens farà falta en el futur i encara no ho sabíem. Com si s’avancessin al nostre pensament. I tot sense fer el mínim esforç: en tenen prou amb recopilar i processar la informació que anem escampant alegrement pel ciberespai.\nEl problema és que aquests camins pels quals ens fan transitar, per molt límpids i cool que semblin (com ens fascinen les noves tecnologies!) són en realitat impenetrables passadissos emmurallats que ens impedeixen de veure què passa a l’altre costat.\nEn xarxes com Facebook o Twitter, els algoritmes acaben configurant un univers ideològic a la nostra conveniència. És a dir, d’acord amb les nostres idees polítiques. La teranyina perversa de les amistats suggerides i de les notícies preferents ens introdueix en una bombolla d’opinions afins. I això és així per a satisfacció dels administradors de les xarxes socials, que poden brindar als seus clients una experiència més feliç. A qui no el reconforta saber-se part d’un col·lectiu unit en la seva manera de veure el món?\nL’investigador Ed Finn afirma al seu llibre What the algorythms want ( Què volen els algoritmes. The MIT Press) que el portal algorítmic pel qual accedim a l’univers del coneixement pot “convertir-se en un agent actiu, modelant l’enquadrament i el context de la nostra mirada”. Afegim-hi la cada vegada més descarada aposta partidista de molts mitjans tradicionals i tindrem servit el debat impossible.\nL’exemple de Barcelona és evident. Des del turbulent final del 2017, viatgen per les xarxes els indicadors que ausculten el pols vital de la ciutat, però sovint ho fan per autopistes separades, en funció del que l’usuari opina sobre el procés. A la bombolla social de l’independentisme només hi circulen els rànquing sobre l’auge tecnològic de la ciutat i el reconeixement de la seva qualitat de vida. A la càpsula constitucionalista, les estadístiques sobre la caiguda d’inversions i la pèrdua de reputació. Pocs indicadors compareixen alhora en els dos àmbits.\nDes de fa uns dies, el lloc web Barcelona in the rankings creat per Barcelona Global i Ideograma, ofereix una panoràmica exhaustiva, actualitzada i no vinculada a interessos partidistes sobre l’estat de la ciutat. Aquí comprovem com la mateixa metròpolis que sobresurt en emprenedoria o tolerància social (amb un índex mitjà de 8) justeja en els indicadors que ausculten la competitivitat futura o la generació i atracció de talent (un 6).\nUn repàs d’aquesta pàgina dibuixa una ciutat vigorosa (ha recuperat el pols després d’un 2017 difícil) però que no pot confiar-ho tot a la inèrcia si vol continuar sent rellevant. La perspectiva d’estancament demogràfic i del PIB obliga a plantejar-se quin paper vol tenir Barcelona.\nEn quin escenari podrà actuar una ciutat que no creix? Després d’haver perdut milers d’empreses, ¿com es planteja dotar d’una dimensió empresarial més gran el seu embrionari teixit tecnològic una àrea metropolitana que només existeix per prestar serveis bàsics? I l’erradicació de la burocràcia o la reforma de la universitat? Fins quan poden permetre’s Barcelona i Catalunya aquesta paràlisi política?\nAvui dia, eines com Barcelona in situen la ciutat en la categoria de necessita millorar. A partir d’aquí, cadascú des de la seva responsabilitat pot actuar en conseqüència o, per contra, deixar-se gronxar per l’algoritme amable i refugiar-se en l’edèn de l’autocomplaença. Com en un balneari suspès a dalt d’una muntanya.


maig 2017 | Escola Diocesana de Navàs\nPreinscripcions als Cicles Formatius de Grau Superior\nPublicació: 25 maig 2017\nEntre el 25 i el 31 de maig podeu passar per les Oficines de l’escola per tal de fer la inscripció als Cicles Formatius de Grau Superior. A continuació us deixem el llistat de cicles que des de l’EDN ofertem per al proper curs: – Administració i Finances – Administració de Sistemes Informàtics en la Xarxa – Desenvolupament d’aplicacions web\nBaixada del Pi de les Tres Branques\nDissabte dia 20 de maig vam celebrar la 24ena baixada al Pi de les Tres Branques. A punt de celebrar les “noces de plata” de l’esdeveniment, volem destacar la gran participació d’alumnes en aquesta edició. La baixada va ser un gran èxit de participació i el bon temps i bon humor van acompanyar en tot moment els participants.\nEns tornem a fer ressò de la campanya solidària de Donació de sang promoguda pels alumnes de 4t d’ESO. Us recordem data i horaris: dijous 1 de juny de 16.30-20.00h. Ajudeu-nos a fer que aquesta campanya sigui un èxit.\nEls alumnes d’ESO, a l’hora d’Educació Física, a part de les classes habituals, teòriques i pràctiques, surten fora del centre per realitzar diverses activitats. Bàsicament se centren en 8 sessions de tennis i pàdel i 8 sessions de piscina, depenent dels cursos i trimestres. Tot seguit us deixem algunes de les fotos de pàdel a 1r d’ESO.\nSetmana sense fum: 25 a 31 de maig\nAquesta és la setmana que des dels Centres d’Atenció Primària de cada municipi es vetlla “mediàticament” per la salut dels no-fumadors. Des de l’escola, a 2n curs d’ESO, ja es fa un programa dedicat específicament a aquest tema i durant tot el curs escolars es parla i es treballen els hàbits de les persones fumadores i no fumadores entre els\n16 a 24 de maig: Preinscripcions CFGM i Batxillerat\nPublicació: 18 maig 2017\nUs recordem que en aquestes dates hi ha la preinscripció per al curs 2017-2018. Tota la informació es pot trobar a les Oficines de l’Escola, que també resoldran qualsevol dubte que es pugui tenir sobre aquest tema.\nVisita a la casa de la Solidaritat i la Pau Flor Sirera\nDivendres dia 12 els alumnes d’Integració Social van visitar a Manresa la casa Flor Sirera, de la qual els van explicar el funcionament i les diferents activitats que realitza. Allà es van trobar amb l’agradable sorpresa que l’Esteve Olivella, exalumne dels nostres cursos, els va explicar el projecte FutbolNet, Futbol24 que des de fa un temps s’ha iniciat a la\n1 de juny: Donació de sang\nEls alumnes de 4t d’ESO han organitzat, dins les pràctiques del seu Servei Comunitari, una donació de sang a l’EDN. Els nostres alumnes de 4t d’ESO encara tenen entre 15 i 16 anys, i per tant, no poden donar-ne. La seva tasca és fer la difusió necessària entre familiars, amics, alumnes, professors, etc. per tal d’aconseguir un bon nombre de\nPràctiques de soldadura\nEls alumnes del curs de Formació Ocupacional de Soldadura, que va començar al mes de gener ens han fet una barbacoa per a l’Escola. Aquesta barbacoa substituirà les antigues graelles amb les que tradicionalment s’han fet les botifarres de comiat de tots aquests cursos.\nVisita CAP Navàs\nEls alumnes de 2n d’ESO han anat, cada dimarts i segons grup classe, a visitar el CAP de Navàs. Des d’allà, els professionals de la medicina els han ensenyat les diferents instal·lacions, què fan els diversos especialistes o a quins números s’ha de trucar en cas d’urgència. La visita és iniciativa de l’Institut Català de la Salut per tal de


Compres - laboratori — Serveis UPC Terrassa — UPC. Universitat Politècnica de Catalunya\nSou a: Inici / Compres i gestió de viatges / Compres - laboratori\nServei de gestió d'ofertes, tramitació de compres i gestió econòmica\nLa UPC ha tancat acord amb empreses homologades per aquest tipus de productes. Trobareu el catàleg amb els proveïdors en aquest enllaç.\nCom tot tràmit de compra a l'administració pública, aquest està subjecte a la normativa corresponent.\nEn general, per qualsevol compra a la UPC cal tenir en compte:\nNúmero de comanda: és obligatori demanar al gestor corresponent el número de comanda (document D) prèviament a l’inici de cada compra que s’hagi de facturar a la UPC. No s’acceptarà cap factura que no porti el número D corresponent.\nE-factura: obligatorietat que totes les factures emeses contra el NIF de la UPC siguin en format electrònic (e-factura).\nCompres superiors a 5.000 Euros: cal contactar amb el gestor corresponent per iniciar els tràmits corresponents d’acord amb la Llei de Contractes del Sector Públic.\nEntrada del tiquet de petició del servei\nSol·licita la compra (*)\nÀrea de suport tècnic a laboratoris (horaris i ubicació)\n(*) Les sol·licituds de compres per als laboratoris de l'àmbit d'Òptica i optometria es realitzen aquí\narxivat sota: comprar, homologació, adquirir, contractar, laboratori, gasos, electrònica, PC, llibre, TIC, paper, toner


Per què som així, els catalans? - Diacrític\nPer què som així, els catalans?\nHi ha una Espanya que no entén per què som així, els catalans. Així de tossuts, així de pesats, així de catalans, en definitiva. És l'Espanya de Rajoy, però també la de la cúpula del PSOE i la de Ciudadanos. I és, ai las, l'Espanya hegemònica una legislatura rere l'altra al Congrés dels Diputats.\nD'Espanya n'hi ha una altra, i tant que sí, de gent humil i treballadora, que mira els catalans amb respecte, i que veu amb bons ulls el referèndum o el que sigui que vulguem fer. Però l'altre bàndol és tan majoritari (almenys un cop vehiculat pels partits polítics) que convindria tal canvi sociològic que no sé si l'arribarem a veure, pobrets de nosaltres. I mentrestant, qui talla el bacallà és l'Espanya de sempre.\nÉs aquesta Espanya orgullosa d'ella mateixa que no comprèn que hi hagi ciutadans que visquin dins de les seves fronteres i no se sentin partícips del seu rotllo nacionalista. És l'Espanya que s'indigna si algú no s'emociona amb la seva bandera, si els toros li semblen una bajanada, si algú gosa xiular-ne l'himne o desconèixer-ne la lletra (com volent dir), si no s'anima les seves seleccions esportives o si no es creu gaire (o gens) el que posa al DNI.\nCom que per aquesta Espanya la no adscripció sentimental al seu àmbit nacional és inconcebible, hi han de buscar alguna justificació, i és aleshores quan miren i remiren desesperats al fons dels calaixos més polsegosos, a veure si hi troben res que els faci entendre'n els motius. La gràcia és que els calaixos per on remenen no són mai els de casa seva, on potser podrien descobrir-hi tot el menyspreament cap a les altres realitats nacionals i que ha empès l'independentisme català a créixer sense aturador des de fa una pila d'anys.\nLa desesperació, i la negativa a aturar-se uns instants davant del mirall, els fa posar-se per jardins que esdevenen bumerangs. Per què som així, els catalans? Perquè la teletrès ens manipula, perquè hi ha violència, molta violència, a Catalunya, contra tot allò que tingui un deix d'espanyolitat, i és clar, aleshores la gent calla i oneja l'estelada. Per què som així, els catalans? Perquè a les escoles s'obliga la mainada a parlar en català i a odiar el castellà, o perquè els llibres de text condueixen els més petits a desconèixer la grandesa incomparable d'Espanya a base de mentides com cases de pagès.\nNo saben, beneits, que els llibres de text són explicats a les aules per altres catalans, i que si diguessin tants disbarats, els mestres bé s'haurien posat les mans al cap. Però com que això és una dictadura, els mestres tenen por de rebel·lar-s'hi. Deu ser això. Deu ser que els docents són una colla d'ineptes, de cagats o d'analfabets funcionals.\nMentre s'enfanguen els peus en aquests jardins ridículs, n'hi ha que seiem a contemplar-ho convençuts que erren la tàctica. Una vegada més. Cap català amb dos dits de front els compra aquests arguments ximplets, i cada cop som més els que també empesos per la vergonya aliena tenim el ple convenciment que guanyarem el referèndum, mentre ells, atònits, continuaran preguntant-se per què som així, els catalans.


Roba 13 tapes d´embornals, fet que posa en risc greu la circulació – Arxiu d'actualitat local\nRoba 13 tapes d´embornals, fet que posa en risc greu la circulació\nBy Redacció on 06/11/2015 No Comment\nUn veí de Sant Feliu de Gúíxols que està especialitzat a robar ferralla va robar fins a 13 tapes d’embornals en urbanitzacions de Santa Cristina i Platja d’Aro i va posar en greu risc la circulació perquè deixava un forat a la calçada per on es podia produir un accident. Els agents de la comissaria de Sant Feliu el van detenir i també investiguen si és l’autor d’un seguit de robatoris de coure -en fanals i també embornals- que s’han produït a finals d’octubre a Sant Pol i a la zona de l’IES.\nEl detingut té 34 anys i nacionalitat espanyola i el van arrestar com a presumpte autor d’un delicte de furt i un delicte contra la seguretat del trànsit.\nTot va començar el 27 d’octubre, quan els Mossos van saber que havien sostret 13 tapes d’embornals de la urbanització Roca de Malvet de Santa Cristina d’Aro i de laMasnou de Platja d’Aro. Els agents van veure que algunes d’aquestes tapes havien estat retirades del mig de la calçada, deixant un forat considerable. Arran dels fets observats, els agents van iniciar una investigació que, gràcies a la col·laboració ciutadana i a les càmeres de vigilància van poder esbrinar el vehicle relacionat amb els fets.\nAmb la identificació del vehicle, els policies van comprovar que el dia 21, agents de trànsit havien aturat la furgoneta i que dins hi havia mobiliari urbà, dues tapes de clavegueram de ferro colat i un senyal de prohibit aparcar. El 29 d’octubre, els investigadors van detenir el presumpte autor a Sant Feliu. Després de passar a disposició judicial, va quedar en llibertat.\nRoba 13 tapes d´embornals, fet que posa en risc greu la circulació added by Redacció on 06/11/2015


Una empresa especialitzada analitza l'estat de l'arbratge al passeig Marítim | Diaridelaplana.com\nUna empresa especialitzada analitza l'estat de l'arbratge al passeig Marítim\nBenicassim - L'alcaldessa de Benicàssim, Susana Marqués, ha informat de l'estudi que s'està realitzant per a valorar l'estat de l'arbratge de gran envergadura del passeig marítim del municipi\nCom ha explicat Marqués, “els serveis municipals vigilaven constantment l'arbratge, però era necessari fer una anàlisi en profunditat que ens garantira el bon estat dels arbres o les mesures a prendre si hi ha alguna carència”.\nL'estudi s'està realitzant sobre la població de 48 exemplars arboris que es troben al llarg del passeig marítim de Benicàssim, en l'avinguda Ferrnadis Salvador. L'actuació està consistint en la realització d'una avaluació visual i anàlisi instrumental dels 48 eucaliptus del Passeig Marítimo Sud que permeta detectar els possibles defectes interns i associar-los a una determinada perillositat, a fi d'adoptar les mesures i millores necessàries en el manteniment de l'arbratge.\n“Aquest estiu es van produir sengles incidents sense danys majors, de caigudes de branques. En aquests casos i després d'un estudi i informe d'allò que s'ha succeït, les caigudes van ser per causes fortuïtes, però volem en tot cas, anticipar-nos que torne a passar”, ha assenyalat l'alcaldessa.\nPer a elaborar l’informe, com ha explicat l'alcaldessa, s'ha llogat una empresa d'àmbit nacional especialitzada en aquestes labors.\nEls treballs s'estan realitzant amb personal format i qualificat en anàlisi i utilització d'instrumentació de risc. A més, l'equip està format per dos especialistes dirigits pel director, Gerard Passola.\nPer a fer l'estudi, com ha explicat el tècnic de medi ambient municipal, s'ha usat una plataforma elevadora de 16 metres que ha permés als especialistes accedir a les zones altes dels arbres.\nL’anàlisi que s'està duent a terme inclou una avaluació visual general de l'estructura, fisiologia i mecànica dels exemplars d’Eucalyptus sp. També s'ha fet una avaluació instrumental on s'ha dut a terme un estudi de la secció, a més d'utilitzar resistògraf i tomògraf en aquells punts on ha sigut necessari, tant a nivell de terra com en altura.\nAmb totes les dades, es redactarà un informe global, en què els resultats es mostraran classificats en una fitxa de camp, i on també es descriuran les recomanacions previstes per a cada exemplar amb incidències moderades o greus. A més es proposarà una revisió en un període determinat de temps aquells arbres amb defectes moderats. I, si és el cas, si n’hi haguera, es proposaria l'eliminació, en el cas d'arbres amb defectes greus.


VÍDEO: Així es recullen les mostres de lava incandescent de la nova colada del volcà de la Palma\nActualitzada 11/11/2021 a les 11:21\nAmb vestits especials i atansant-se a la lava amb pales, prenen mostres que estan a 700 graus de temperatura\nLa nova colada de lava caient sobre la platja de Los Guirres.\n© La nova colada de lava caient sobre la platja dels Guirres.\nAquesta passada nit, equips de la Unitat Militar d’Emergències (UME) i de l’Institut Geològic i Miner d’Espanya (IGME) han pres mostres de la nova colada de lava en La Palma per mesurar la temperatura i els gasos de la nova fajana que ha arribat al mar a la platja de Los Guirres.\nAbillats amb vestits especials, comencen posant-se les màscares i s’atansen a la lava amb les pales per recollir mostres de pedres roents, així, prenen la temperatura que està a més de 700è. Després, posen les roques en una galleda amb aigua per refredar-les i poder mesurar els gasos que desprèn al contacte amb el líquid.\nA més, el nou riu de lava alliberat després de l’ensorrament de la nova fajana transporta flotant blocs de roca de gran mida sobre un riu de lava ardent que corre molt ràpid. En el vídeo es mostra molt de prop la nova fajana i els blocs que arrossega, tot a pocs metres d’on treballen els tècnics de l’UME i l’IGME.\nEsta pasada noche equipos @UMEgob y del @IGME1849 han tomado muestras de lava de la nueva colada en la #ErupciónLaPalma\nEstas muestras que se analizan ayudarán a conocer la profundidad del magma, gases que emanan y composición de la colada#SiempreConVosotrosFAS pic.twitter.com/odPommpo6C\n— UME (@UMEgob) November 11, 2021


L’‘estafador de dones’ s’estalvia dos judicis per una protesta laboral | Catalunya | EL PAÍS Catalunya\nL’‘estafador de dones’ s’estalvia dos judicis per una protesta laboral\nUna aturada dels jutges obliga a suspendre les vistes per estafa contra Albert Cavallé, que afronta una petició de quatre anys i mig de presó\nBarcelona 17 MAI 2018 - 14:51\tCEST\nAlbert Cavallé somrient als jutjats de l'Hospitalet. Consuelo Bautista\nLa sort sembla que acompanya Albert Cavallé, l'home acusat de seduir dones per estafar-les. Després de ser detingut fins a tres vegades en menys de dos mesos, Cavallé, de 36 anys, havia d'asseure's aquest dijous al banc dels acusats per partida doble. El jutjat penal número 1 de Barcelona tenia previst jutjar-lo per dos casos d'estafa en què afrontava una pena de dos anys, i dos anys i mig de presó. Però no serà possible. Una protesta laboral ha lliurat Cavallé, temporalment, de respondre davant de la justícia.\nEl Tribunal Superior de Justícia de Catalunya (TSJC) ha informat que la magistrada "s'adhereix" a les aturades parcials que jutges i magistrats celebren cada dia de 12.00 a 13.00 en protesta per les seves condicions laborals. Reclamen un increment de plantilla, més i millors mitjans materials i més autonomia per fer la seva feina. Aquesta protesta –que els porta a concentrar-se uns minuts davant de la Ciutat de la Justícia– fa que totes les vistes i declaracions compreses en aquesta franja horària quedin "suspeses". Els dos judicis de Cavallé, per tant, han quedat suspesos a l'espera que s'hi torni a posar data, segons el TSJC.\nL'estafador de dones havia de ser jutjat primer a les 12.00 i, després, a les 12.15. En el primer cas, el fiscal demana per a ell dos anys i sis mesos de presó per un delicte continuat d'estafa. Cavallé va conèixer una dona a través del xat de Badoo. La va seduir i, la tardor del 2015, va aconseguir que ella li lliurés diferents quantitats de diners fins a arribar als 2.280 euros. Cavallé li va dir que els hi retornaria, però anava posant-li excuses per no fer-ho. Primer, que li havien robat la cartera. Després, que havia tingut un accident i necessitava una pròtesi que no podia pagar. I, finalment, que havia de sotmetre's a una intervenció quirúrgica, però que el seu pare li faria una transferència des d'Andorra. Totes aquestes excuses, destaca el fiscal, van resultar falses i Cavallé es va apropiar dels diners.\nEn el segon judici, la pena sol·licitada pel fiscal és de dos anys de presó. L'home va aparentar "una solvència i serietat que no tenia" i va convèncer una dona, que també havia seduït, per invertir a la borsa i obtenir beneficis. La dona li va lliurar 2.500 euros. Ell no els hi va retornar mai.


Monrabal: "El trinquet li va més a la parella" - Superdeporte\nMonrabal: "El trinquet li va més a la parella"\nEl pilotari de Vilamarxant coneixerà in situ quins seran els seus rivals en la final de la Lliga Professional d´escala i corda\nj. cano @jampilota 05.04.2017 | 11:23\nMonrabal està sent més decisiu en el seu equip a mesura que avança la competició. VAL NET\nMonrabal està sent més decisiu en el seu equip a mesura que avança la competició.\nMonrabal espera, juntament amb els seus companys Pere Roc II i Félix, rivals per a la final de la Lliga Professional d´escala i corda. La incògnita es resoldrà el divendres en casa del punter, el trinquet de Vilamarxant, on es completarà la tercera partida de la semifinal que enfronta a Soro III i Javi contra Santi de Silla, Santi de Finestrat i Nacho.\nMonrabal, que no es perdrà la partida, es mostra políticament correcte a l´hora de fer una previsió. «Costa molt arribar a unes semifinals de la Lliga i si estan ahí és per alguna cosa. No em decante per ningú. Que passe qui s´ho meresca i el que més jugue», assenyala.\nPerò, en ser preguntat per l´escenari de la confrontació, sí que deixa veure un possible desenllaç. «Per recorregut li va millor a la parella. Soro III i Javi fan grans partides a Vilamarxant. A Santi de Finestrat i Nacho també els va bé, però Santi de Silla no és massa habitual en este trinquet i, per la raó que siga, quan ha vingut no l´he vist tan còmode i efectiu com en altres», comenta.\nL´estat anímic podria ser un altre punt a tindre en compte en este tercer assalt. Ho diu un pilotari que acumula un títol en dues finals jugades i diverses semifinals completades. «Podria influir un poc per la manera en la qual es va desenvolupar la segona partida a Vila-real, on Soro III i Javi van ser molt superiors. Podria passar que en el trio isqueren els dubtes o acusaren la pressió mentre que la parella arriba amb un plus de moral. Depén de com es recuperen», diu.\nPel que fa a l´equip que ell voldria en la final, el de Vilamarxant torna a ser diplomàtic. Diu que els dos serien igualment complicats. Però, davant la insistència, es mulla. «Es diu que un trio té avantatge sobre una parella. I pensant en els trinquets de la final, que són grans, tal vegada ens convindria més jugar contra Soro III i Javi», explica.\nPere Roc II, Félix i Monrabal no han hagut d´esgotar el tercer enfrontament contra Genovés II, Dani i Carlos. Segons el de Vilamarxant, la seua formació arriba en el millor moment. «No hem parat d´evolucionar i cada vegada som més equip. Jo també vaig començar un poc fluix i però afortunadament he anat a més i trobe que cada vegada ajude més als meus companys» afegeix el pilotari.\nCuriosament, el punt d´inflexió va arribar amb un contratemps que a altres podria haver deixat tocats, una discussió entre ell i Félix durant una partida de la fase regular. «Després parlarem amb tranquil·litat, posarem les coses en el seu lloc i ens ha vingut bé per a aclarir-nos i saber què és el millor per a l´equip».